b'\n_START_ARTICLE_\nRenhold\n_START_SECTION_\nArbeidstilsynet\n_START_PARAGRAPH_\nArbeidstilsynet har engasjert seg i problematikken rundt renhold og definert renhold som forebyggende helsearbeid som har en direkte betydning for helsen. Nye unders\xc3\xb8kelser har skapt en h\xc3\xb8yere bevissthet om sammenhengen mellom kvaliteten p\xc3\xa5 renhold og slimhinneirritasjon, astma og allergi. Hensikten med renhold er \xc3\xa5 fjerne smuss og forurensninger fra innemilj\xc3\xb8et. Dette er ikke bare av estetiske grunner, men ogs\xc3\xa5 for \xc3\xa5 unng\xc3\xa5 kontakt med, og inn\xc3\xa5nding av, irriterende bakterier, sporer og st\xc3\xb8v. Hvilke kjemikalier, metoder og utstyr som brukes, i tillegg til hyppighet og grundighet, vil v\xc3\xa6re avgj\xc3\xb8rende for effektiviteten av renhold.  _NEWLINE_Renholdere er s\xc3\xa6rlig utsatt for belastningsskader. Derfor har Arbeidstilsynet utarbeidet en brosjyre som tar opp problematikken rundt renhold og lovverket. Se under eksterne lenker.\n_START_SECTION_\nGodkjenning av renholdsvirksomhet i Norge\n_START_PARAGRAPH_\nFra 1. september 2012 m\xc3\xa5 alle virksomheter som tilbyr renholdstjenester i Norge godkjennes av Arbeidstilsynet. Det er forbud mot og forbundet med straffansvar \xc3\xa5 kj\xc3\xb8pe renholdstjenester fra virksomheter som ikke er godkjent.'